Bybelskool » Vraag 40: Wat is gebed?
1. Wat is gebed?
Gebed is om my hart sonder ophou uit te stort voor die enigste ware God in lofprysing, aanbidding, skuldbelydenis, voorbidding en danksegging. Ons Middelaar en Voorspraak, Jesus Christus, gee my toegang tot God in sy heiligdom. Daarom kan ek met 'n waaragtige hart, vrymoedig en vir seker, tot God bid, omdat Jesus Christus altyd leef om vir my in te tree.
3. Lees Nehemia se verhaal in Nehemia 1:1-2:8. Wat tref jou?
Nehemia het sy hart uitgestort voor God en Hy het geluister
Nehemia was bekommerd oor Jerusalem. Dit het baie sleg met die Jode gegaan. Hy het dae aaneen gehuil, gevas en sy hart voor die God van die hemel uitgestort. Hy het God geloof dat Hy groot is. Hy het God aanbid dat Hy getrou is. Hy het die skuld van sy mense voor God bely. Hulle het verkeerd opgetree deur nie die wet van Moses te gehoorsaam nie. Hy het voorbidding gedoen en gevra dat die koning hom goedgesind sal wees. Die Here het geluister en Nehemia kon met dankbaarheid in sy hart die Jode gaan help.
4.1 Die eerste gebed van Nehemia kom na die ontstellende nuus oor Jerusalem wat hy in 445 vC van Ganani kry. Die tyd van gebed het waarskynlik ongeveer 4 maande geduur, omdat hy reeds in die negende maand, Kislef, die nuus gekry het en eers in die eerste maand, Nisan, dit wil sê die volgende jaar volgens die Joodse kalender, met die koning praat.
4.2 Die tweede gebed van Nehemia (2:5) is die eerste "skietgebed" waarvan ons in die Bybel lees.
5. Lees die Heidelbergse Kategismus 116-118 oor gebed en dink na oor wat dit jou leer oor gebed.
Heidelbergse Kategismus 116-118
117 Vraag: Hoe moet 'n gebed wees wat God behaag en deur Hom verhoor word?
Antwoord: Alle geestelike en liggaamlike behoeftes wat Christus saamgevat het, in die gebed wat Hy self aan ons geleer het (a).